 In la abuuro guddi gunnada mushaharka ciidamada qaabilsan si loo hubiyo daryeelka xubnnaha Amniga iyo in miisaaniyad ku filan loo helo, dayacana laga ilaaliyo ciidamada; Waxaan codsanaynaa in Qarammada Midoobey ka qaaddo Soomaaliya cunaqabtaynta hubka ee saaran marka la isu keeno ciidan loo dhan yahay oo tababaran; in la abuuro heyado garsoor oo madax bannaan oo dib u eega xadgudubyadii ka dhacay Soomaaliya; in wax laga qabto xaaladda xabsiyada dalka si loo soo gaadhsiiyo heerka mustawe caalami ah oo dhawraya xuquuqda baniaadamka; in ciidamada ururka midowga Africa ee AMISOM loo bedelo kuwo isku dhafan oo ciidamo nabad-ilaalineed oo Qarammada Midoobey ah, laguna soo daro ciidamo dheeraad ah oo ka yimid dawlado Muslim ah si looga hortago dacaayadda Al-Shabaab ee oranaysa Soomaaliya waxa ku soo duuley ciidammo aan Muslim ahayn. 